**Hlavný kontrolór Obce Štvrtok na Ostrove**

V súlade s § 18f ods. d) zákona č. 369/1990 Zb. o obecnom zriadení v znení neskorších predpisov p r e d k l a d á m Obecnému zastupiteľstvu Obce Štvrtok na Ostrove

**S p r á v u**

**o výsledkoch kontroly za obdobie od 01.07.2017 do 31.12.2017**

Za sledované obdobie boli vykonané kontroly v súlade s plánom kontrolnej činnosti za za II. polrok 2017:

1. **KONTROLA VYBAVOVANIA SŤAŽNOSTÍ**

V roku 2017 bolo na sekretariáte obce Štvrtok na Ostrove evidovaných 3 sťažností a zapísaných v centrálnej evidencii.

|  |  |
| --- | --- |
| **Spôsob vybavenia** | **Počet sťažností** |
| Opodstatnená | 2 |
| Podnet | 1 |

Ako z uvedenej tabuľky vyplýva, z celkového počtu 3 evidovaných sťažností bolo v priebehu roka 2017 vyhodnotených: 2 sťažností ako opodstatnené a 1 sťažnosť mala charakter podnetu. Dve podania sa týkali sťažnosti na susedov a jedno podanie sa týkalo poškodenia cesty pri cintoríne. Sťažnosti boli vybavené zaslaním oznámenia o výsledku prešetrenia sťažnosti – neopodstatnenosti sťažnosti. Kontrolou nebolo zistené porušenie ustanovení zákona o sťažnostiach.

**2. KONTROLA DOŠLÝCH FAKTÚR**

Predmetom kontroly boli došlé faktúry za obdobie od 1.7.2017 do 31.12.2017 - náležitosti, evidencia, zaúčtovanie (náhodným výberom).

**Kontrolné zistenia:**

V sledovanom období bolo zaevidovaných 277 faktúr. Faktúry sú evidované v časovej následnosti v akej prichádzajú v knihe došlých faktúr v elektronickej forme a opatria sa prezenčnou pečiatkou s uvedením dátumu došlej pošty. K prevereným faktúram bol vystavený interný doklad – krycí list, ktorého číslo bolo totožné s evidenčným číslom z knihy došlých faktúr, na ktorom bola uvedená splatnosť faktúry, číslo faktúry, variabilný symbol, dátum, kedy faktúra došla, na základe čoho bolo fakturované (objednávka, zmluva), kontrola faktúry po formálnej stránke, vecné a číselné preskúmanie faktúry, účtovací predpis. Ku faktúram sú doložené objednávky a zmluvy s výnimkou pravidelne opakujúcich sa stálych úhrad. Zároveň na krycom liste bola vykonaná predbežná finančná kontrola podľa zákona č. 357/2015 Z. z. o finančnej kontrole. Môžem konštatovať, že daný systém evidencie je prehľadný a aj z hľadiska kontinuity kontroly primerane efektívny.

Úhrady faktúr sa realizujú bezhotovostným stykom - príkazom na úhradu alebo v niektorých prípadoch v hotovosti, poradie úhrady faktúr realizuje prednostka obecného úradu podľa termínu splatnosti faktúry.

K 31.12.2017 obec eviduje neuhradené faktúry v lehote splatnosti vo výške 12 469,83 EUR, sú to faktúry za elektrinu, telekomunikačné služby, právne služby, zemné práce, za odvoz a uskladnenie odpadu za december, za odvoz kuchynského odpadu zo ŠJ – všetky uvedené faktúry mali splatnosť v roku 2018.

V rámci vykonanej následnej finančnej kontrole neboli zistené žiadne nedostatky.

Vo Štvrtku na Ostrove, 29. 12. 2017

Ing. Nóra Dohoráková

Hlavná kontrolórka